
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 80 


28 Ιανουάριου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τρόπος είσπραξης του προστίμου που επιβάλλεται 
στα πολιτικά κόμματα και συνασπισμούς κομμάτων 


και υποψήφιους βουλευτές. 1 

Καθορισμός ελάχιστων υποχρεωτικών απαιτήσεων 
για τη σύνταξη μελετών αποκατάστασης των κτι¬ 
ρίων που έχουν υποστεί βλάβες από το σεισμό της 
2ας. 12.2002 και την έκδοση των σχετικών οικοδο¬ 
μικών αδειών επισκευής/ ενίσχυσης. 2 

Προθεσμίες και διαδικασία χορήγησης στεγαστικής 
συνδρομής για επισκευή, ανακατασκευή και αυτο¬ 
στέγαση κτισμάτων που επλήγησαν από το σεισμό 
της 7ης Σεπτεμβρίου 1999. 3 


ΑΠΟΦΑΣΕΙ Σ 

Αριθ. 3357 (1) 

Τρόπος είσπραξης του προστίμου που επιβάλλεται στα 
πολιτικά κόμματα και συνασπισμούς κομμάτων και 
υποψήφιους βουλευτές. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

α. Τις διατάξεις του άρθρου 23 παρ. 6 του Ν. 3023/2002 
«Χρηματοδότηση των πολιτικών κομμάτων από το Κρά¬ 
τος. Έσοδα και δαπάνες, προβολή, δημοσιότητα και 
έλεγχος των οικονομικών των πολιτικών κομμάτων και των 
υποψήφιων βουλευτών» (ΦΕΚΑ' 146). 

β. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚΑ' 137), το οποίο 
προστέθηκε με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων κ.λ.π.» (ΦΕΚ Α' 154) και 
αντικαταστάθηκε με το άρθρο 1 παρ.2ατου Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (ΦΕΚ Α' 38). 

γ. Ότι από τις διατάξεις της παρούσας δεν προκαλείται 
δαπάνη σε βάρος του κρατικού προϋπολογισμού. 

δ. Τις διατάξεις του άρθρου 2 ΝΔ 356/74 (ΚΕΔΕ) (ΦΕΚ 
90 τ. Α') 


ε. Την 1100383/1330/Α 006/31.10.2001 κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών για την ανάθεση αρμοδιοτήτων, αποφασίζουμε: 

1. Για τα πολιτικά κόμματα και τους συνασπισμούς κομ¬ 
μάτων που λαμβάνουν τακτική κρατική χρηματοδότηση, 
το πρόστιμο που επιβάλλεται με απόφαση του Προέδρου 
της Βουλής, σύμφωνα με τις διατάξεις του Ν. 3023/2002 
εισπράττεται με παρακράτηση του αντίστοιχου ποσού 
από τη χρηματοδότηση του επόμενου έτους. 

Η απόφαση αυτή κοινοποιείται στην Υπηρεσία του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης (Διεύθυνση Εκλογών), η οποία και μεριμνά για 
την εφαρμογή της. Στο οικείο χρηματικό ένταλμα που εκ- 
δίδεται από την Υπηρεσία Δημοσιονομικού Ελέγχου στο 
Υπουργείο Εσωτερικών, Δημόσιας Διοίκησης και Αποκέ¬ 
ντρωσης, αναγράφονται τα στοιχεία της απόφασης του 
Προέδρου της Βουλής με την οποία επιβλήθηκε το πρό¬ 
στιμο. 

2. Τα πρόστιμα που επιβάλλονται σε βάρος των πολιτι¬ 
κών κομμάτων και συνασπισμών κομμάτων που δεν λαμ¬ 
βάνουν τακτική κρατική χρηματοδότηση, καθώς και σε 
βάρος των υποψήφιων βουλευτών, σύμφωνα με τις δια¬ 
τάξεις του Ν. 3023/2002 βεβαιώνονται και εισπράττονται 
ως εξής: 

α. Νόμιμο τίτλο είσπραξης αποτελεί η απόφαση του 
Προέδρου της Βουλής με την οποία επιβάλλεται το πρό¬ 
στιμο. Με βάση την απόφαση αυτή συντάσσονται από τη 
βεβαιούσα αρχή τίτλοι είσπραξης συμπληρωμένοι με τα 
στοιχεία που ορίζονται στο άρθρο 55 και επόμενα του 
Προεδρικού Διατάγματος 16/1989 (ΦΕΚ 6/5.1.1989) «Κα¬ 
νονισμός λειτουργίας Δημόσιας Οικονομικής Υπηρεσίας 
(Δ.Ο.Υ) και των Τοπικών Γραφείων και καθήκοντα υπαλ¬ 
λήλων αυτών», οι οποίοι στη συνέχεια διαβιβάζονται στις 
αρμόδιες Δ.Ο.Υ. 

β. Για τα κόμματα και τους συνασπισμούς κομμάτων ο 
παραπάνω τίτλος είσπραξης αποστέλλεται στη Δ.Ο.Υ., η 
οποία τους έχει χορηγήσει Αριθμό Φορολογικού Μητρώ¬ 
ου (Α.Φ.Μ.). 

γ. Γ ια τους υποψήφιους βουλευτές ο τίτλος είσπραξης 
αποστέλλεται στη Δ.Ο.Υ της φορολογίας εισοδήματος 
τους. 

δ. Τα ποσά που βεβαιώνονται ως ανωτέρω στις αρμό¬ 
διες Δ.Ο.Υ, εισπράττονται σύμφωνα με τις διατάξεις του 
Κώδικα Είσπραξης Δημοσίων Εσόδων (Κ.Ε.Δ.Ε.), εφάπαξ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουρίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΑΠΟΣΤ. ΦΩΤΙΑΔΗΣ Κ. ΣΚΑΝΔΑΛΙΔΗΣ 

-♦- 

Αριθ.οικ 554/Β5β (2) 

Καθορισμός ελάχιστων υποχρεωτικών απαιτήσεων για τη 
σύνταξη μελετών αποκατάστασης των κτιρίων που 
έχουν υποστεί βλάβες από το σεισμό της 2ας. 12.2002 
και την έκδοση των σχετικών οικοδομικών αδειών επι¬ 
σκευής/ ενίσχυσης. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων» όπως αυτή τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Την 10335/Α32/7.1.2003, κοινή Απόφαση του Υπουρ¬ 
γού Εθνικής Οικονομίας και των Υφυπουργών Οικονομι¬ 
κών και Περιβάλλοντος, Χωροταξίας και Δημ. Έργων με 
θέμα «Οριοθέτηση περιοχής και πιστωτικές διευκολύν¬ 
σεις για την αποκατάσταση των ζημιών από το σεισμό της 
2ας Δεκεμβρίου 2002 σε περιοχές των Νομών Ηλείας και 
Ζακύνθου». 

4. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

5. Την κοινή απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

6. Την κοινή απόφαση Υ6/31.10.2001 (ΦΕΚ 1484/Β/ 
31.10.2001) του Πρωθυπουργού και της Υπουργού ΠΕ¬ 
ΧΩΔΕ «Για την ανάθεση αρμοδιοτήτων στους Υφυπουρ¬ 
γούς ΠΕΧΩΔΕ Ιωάννη Τσακλίδη και Ροδούλα Ζήση». 

7. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους του Δήμου Βαρθο- 
λομιού του Νομού Ηλίας καθώς και του Νομού Ζακύνθου 
που επλήγησαν από το σεισμό της 2ας Δεκεμβρίου 2002. 

8. Την απόφαση με αριθμό οικ./1356/4/24.6.91 (ΦΕΚ 
430Β') περί καθορισμού αμοιβών μηχανικών για εκπόνη¬ 
ση μελετών και επίβλεψη αποκατάστασης κτιρίων που 
υπέστησαν βλάβες από τον σεισμό. 

9. Τις ΥΑ οικ330/ΑΖ5β/16-1 -2001 και οικ5172/ΑΖ5β/ 
18.10.99 περί καθορισμού ελάχιστων υποχρεωτικών 
απαιτήσεων για τη σύνταξη μελετών αποκατάστασης των 


κτιρίων που έχουν υποστεί βλάβες από το σεισμό της 
7ης.9.99 και την έκδοση των σχετικών οικοδομικών αδει¬ 
ών επισκευής / ενίσχυσης, αποφασίζουμε: 

Ορίζουμε το θεσμικό πλαίσιο για την αποκατάσταση 
των βλαβών που προκάλεσε ο σεισμός της 2ας-12-2002 
σε κατοικίες και ιδιωτικά εν γένει κτίρια, ως εξής: 

Άρθρο 1 ο 

ΔΙΑΚΡΙΣΗ ΚΤΙΡΙΩΝ ΑΝΑΛΟΓΑ ΜΕ ΤΗΝ ΕΠΙΡΡΟΗ ΤΩΝ 
ΒΛΑΒΩΝ ΠΟΥ ΠΡΟΚΛΗΘΗΚΑΝ ΑΠΟ ΤΟ ΣΕΙΣΜΟ 

Λαμβάνοντας υπόψη τις βλάβες που έχουν προκληθεί 
από το σεισμό και την επιρροή τους στη γενική ευστάθεια 
του κτιρίου, τα βλαβέντα κτίρια κατατάσσονται όπως πα¬ 
ρακάτω: 

Α. ΚΤΙΡΙΑ ΜΕ ΒΛΑΒΕΣ ΟΙ ΟΠΟΙΕΣ ΔΕΝ ΕΠΗΡΕΑΖΟΥΝ 
ΤΗ ΓΕΝΙΚΗ ΤΟΥΣ ΕΥΣΤΑΘΕΙΑ 
Α.1 ΚΤΙΡΙΑ ΑΠΟ ΟΠΛΙΣΜΕΝΟ ΣΚΥΡΟΔΕΜΑ 
Στα κτίρια αυτά μπορεί να εμφανίζονται: 
ί. ελαφρές ή σοβαρές βλάβες σε δοκούς και πλάκες. 

Ιί. ελαφρές βλάβες στα κατακόρυφα στοιχεία μιας 
στάθμης, σύμφωνα με την ταξινόμηση των βλαβών στο 
συνημμένο παράρτημα, εφόσον τα βλαβέντα στοιχεία 
δεν ξεπερνούν το 30% του συνόλου των κατακορύφων 
στοιχείων της στάθμης. 

ΙΙί. βλάβες στους τοίχους πλήρωσης οι οποίες χαρακτη¬ 
ρίζονται: 

ελαφρές: όταν εμφανίζονται ρηγματώσεις σε επιχρί¬ 
σματα και ειδικότερα στις γραμμές επαφής τοιχοποιίας 
και φέροντα οργανισμού για την αποκατάσταση των οποί¬ 
ων απαιτείται τοπική επισκευή. 

σοβαρές: όταν εμφανίζονται έντονες διαμπερείς ρωγ¬ 
μές, διαγώνιες ή χιαστί. 

βαριές: όταν εμφανίζεται θλιπτοδιατμητική θραύση, 
έντονες διαμπερείς ρηγματώσεις, πλήρης αποσύνθεση 
τοιχοποιίας, σπάσιμο τούβλων, απόκλιση από την κατα- 
κόρυφο. 

Α.2 ΚΤΙΡΙΑ ΑΠΟ ΦΕΡΟΥΣΑ ΤΟΙΧΟΠΟΙΙΑ 
Στα κτίρια αυτά μπορεί να εμφανίζονται: 
ί. τοπικές ρωγμές σε πεσσούς, σε υπέρθυρα, στις πο¬ 
διές ανοιγμάτων ή στην περιοχή στήριξης της στέγης. 

Η. ελαφρές βλάβες, σύμφωνα με την ταξινόμηση των 
βλαβών στο συνημμένο παράρτημα, σε ποσοστό μικρό¬ 
τερο του 30% των φερόντων τοίχων ανά κατεύθυνση. 

ΙΙί. βλάβες στους τοίχους πλήρωσης, όπως στην §Α1. 

Οι βλάβες αυτές πιθανόν να υποδηλώνουν: 

- ότι οφείλονται στη στέγη ή γενικότερα ότι η στέγη ήταν 
ασύνδετη στη δομή της ή δενσυνεργάσθηκε με τις τοιχο¬ 
δομές. 

- ότι οφείλονται σε συγκεκριμένα τοπικά αίτια, όπως με¬ 
γάλο άνοιγμα, μικρός πεσσός, ελαττωματικό υπέρθυρο. 

Β. ΚΤΙΡΙΑ ΜΕ ΒΛΑΒΕΣ ΟΙ ΟΠΟΙΕΣ ΕΠΗΡΕΑΖΟΥΝ ΤΗ 
ΓΕΝΙΚΗ ΤΟΥΣ ΕΥΣΤΑΘΕΙΑ 
Β.1 ΚΤΙΡΙΑ ΑΠΟ ΟΠΛΙΣΜΕΝΟ ΣΚΥΡΟΔΕΜΑ. 

Τα κτίρια αυτά εμφανίζουν βλάβες στον Φέροντα Ορ¬ 
γανισμό, των οποίων ο χαρακτήρας και η έκταση επηρεά¬ 
ζουν τη γενική τους ευστάθεια. 

Οι βλάβες πιθανόν να υποδηλώνουν: 

• ότι υπάρχει πρόβλημα στη σύνθεση και σχεδίασμά 
του φορέα. 

• ότι υπάρχει κάποιο πρόβλημα του εδάφους θεμελίω- 
σης. 

• ότι υπάρχει κάποιο σφάλμα στον υπολογισμό του φο¬ 
ρέα (αρχική μελέτη). 

• ότι υπάρχει κάποιο σοβαρό πρόβλημα λόγω μη τήρη¬ 
σης της αρχικής μελέτης. 

• ότι υπάρχει κάποιο πρόβλημα με την αντοχή του σκυ¬ 
ροδέματος, κ.α.. 

Β.2 ΚΤΙΡΙΑ ΑΠΟ ΦΕΡΟΥΣΑ ΤΟΙΧΟΠΟΙΙΑ 
Στα κτίρια αυτά μπορεί να εμφανίζονται: 
ί. ελαφρές βλάβες, σύμφωνα με την ταξινόμηση των 
βλαβών στο συνημμένο παράρτημα, σε ποσοστό μεγαλύ¬ 
τερο του 30% των φερόντων τοίχων ανά κατεύθυνση. 

ϋ. Δισδιαγώνιες ανοιχτές ρωγμές σε σημαντικούς τοί¬ 
χους ή πεσσούς (ή σε μεγάλο ποσοστό τους). 

ίϋ. Θλιπτικές θραύσεις στις εδράσεις τοίχων ή σε πεσ¬ 
σούς. 

ίν. Εκτεταμένη αποκόλληση εγκαρσίων φερόντων τοί¬ 
χων. 

Στις παραπάνω περιπτώσεις §Β1 και Β2 μπορεί να εμ¬ 
φανίζονται επίσης βλάβες στον οργανισμό πλήρωσης της 
οικοδομής, όπως αυτές αναφέρονται στην §Α1. 

Γ. ΔΙΑΔΙΚΑΣΙΑ ΧΑΡΑΚΤΗΡΙΣΜΟΥ ΚΤΙΡΙΩΝ 

• Η κατάταξη των βλαβέντων κτιρίων στις προαναφερ- 
θείσες περιπτώσεις, εκτιμάται και προτείνεται από το με¬ 
λετητή μηχανικό και εγκρίνεται από την ελέγχουσα Υπη¬ 
ρεσία. 

Όταν η κατάταξη των κτιρίων δεν προκύπτει ευχερώς με 
βάση την περιγραφή των βλαβών στις αντίστοιχες περι¬ 
πτώσεις, ο ελέγχων μηχανικός θα ζητά από τον μελετητή 
να εκτιμήσει την απομένουσα φέρουσα ικανότητα και 
αντίστοιχα την απώλεια φέρουσας ικανότητας του κτιρί¬ 
ου, σύμφωνα με το συνημμένο παράρτημα. 

• Θεωρείται ότι δεν έχει επηρεασθεί η γενική ευστάθεια 
ενός κτιρίου (§Α) όταν η απώλεια φέρουσας ικανότητάς 
του είναι μικρότερη ή ίση από: 

10% για κτίρια μικρής ηλικίας 
15% για κτίρια μεγάλης ηλικίας 

Αντίστοιχα θεωρείται ότι έχει επηρεασθεί η γενική ευ¬ 
στάθεια ενός κτιρίου (§Β) όταν η απώλεια φέρουσας ικα¬ 
νότητάς του είναι μεγαλύτερη από: 

10% για κτίρια μικρής ηλικίας 
15% για κτίρια μεγάλης ηλικίας 

Για κτίρια ενδιάμεσης ηλικίας γίνεται γραμμική παρεμ¬ 
βολή. 

Η ηλικία καθορίζεται στο παράρτημα της παρούσας. 

• Το κριτήριο της απώλειας φέρουσας ικανότητας, 
μπορεί να εφαρμοσθεί σε κάθε περίπτωση, εάν το επιθυ¬ 
μεί ο μελετητής μηχανικός. 

Η εκτίμηση της απώλειας της φέρουσας ικανότητας του 
κτιρίου γίνεται από το μελετητή μηχανικό (είτε προαιρετι¬ 
κά είτε μετά από υπόδειξη του ελέγχοντα μηχανικού) και 
εγκρίνεται από την ελέγχουσα Υπηρεσία. 

Σε περίπτωση διαφωνίας σχετικά με την κατάταξη του 
κτιρίου, ο ιδιοκτήτης μπορεί να υποβάλλει ένσταση, η 
οποία εκδικάζεται από την ΥΑΣ. 

Αρθρο 2ο 

ΣΥΝΤΑΞΗ ΜΕΛΕΤΩΝ ΑΠΟΚΑΤΑΣΤΑΣΗΣ ΚΑΙ ΔΙΑΔΙΚΑΣΙΑ 
ΕΚΔΟΣΗΣ ΟΙΚΟΔΟΜΙΚΩΝ ΑΔΕΙΩΝ ΕΠΕΜΒΑΣΕΩΝ 

I. Βασικές αρχές για τις επεμβάσεις 
α. Αντιμετώπιση του κτιρίου σαν σύνολο και όχι σαν επί 
μέρους τμήματα. 

β. Αποφυγή δυσμενών αλλοιώσεωντου δομικού συστή¬ 
ματος και των δυναμικών χαρακτηριστικών του. 

γ. Αποφυγή απότομων μεταβολών αντοχής/ακαμψίας ή 
μάζας (στην κάτοψη ή στο ύψος) ειδικά μεταξύ ρίΐοΐίε και 
πρώτου ορόφου. 


δ. Προσπάθεια ταυτόχρονης «θεραπείας» και των ενδο¬ 
γενών αιτιών βλάβης. 

ε. Προσπάθεια εφαρμογής κατά το δυνατόν «ελαφρών» 
επεμβάσεων. 

στ. Προσπάθεια βελτίωσης της συμπεριφοράς όχι μόνο 
του Φέροντα Οργανισμού αλλά και των υπολοίπων στοι¬ 
χείων. 

ζ. Τήρηση των συστάσεων και πρακτικών κανόνων για 
τους γενικούς και ειδικούς ελέγχους κατά τον ανασχεδια¬ 
σμό. 

η. Εφαρμογή υλικών/τεχνικών που εύκολα εφαρμόζο¬ 
νται και εύκολα ελέγχονται ποιοτικά, 
θ. Θεμελίωση. 

Γ ια τον καθορισμό της κατηγορίας του εδάφους κατά 
τον ανασχεδιασμό, απαιτείται ιδιαίτερη προσοχή και προ¬ 
σεκτική αντιμετώπιση προβλημάτων υπεδάφους ή και θε¬ 
μελίων (όπως καθιζήσεις, ολισθήσεις, βλάβες συνδετη- 
ρίων δοκών, ανησυχητική μορφολογία ρηγματώσεων 
ανωδομής, κλπ.) που θεωρούνται σοβαρά επικίνδυνα για 
την ασφάλεια του συνόλου της κατασκευής. 

ι. Συνιστάται στα προς επισκευή/ενίσχυση κτίρια η άρση 
της τρωτότητας που προκαλείται από κοντά υποστυλώ¬ 
ματα, μέσω απλών κατασκευαστικών επεμβάσεων, χωρίς 
αλλοίωση του φέροντος οργανισμού. 

ια. Στην περίπτωση που το κτίριο έχει μελετηθεί και κα¬ 
τασκευαστεί με κανονισμούς προγενέστερους του ισχύο- 
ντος κανονισμού, τα τυχόν ενισχυόμενα δομικά στοιχεία 
καθώς και ταπρόσθετα για την επισκευή/ενίσχυση θα δια- 
στασιολογούνται με τους σύγχρονους κανονισμούς υλι¬ 
κών (ΝΕΚΟΣ, κλπ.). 

II. Αποκατάσταση βλαβών στην περίπτωση της § Α του 
άρθρου 1 

Οι βλάβες στο Φέροντα Οργανισμό του κτιρίου αποκα- 
θίστανται με επεμβάσεις μόνο στα στοιχεία που έχουν 
υποστεί βλάβες, χωρίς επανυπολογισμό του Φ.Ο. 

1. Περιεχόμενα φακέλου μελέτης επισκευής 
α. Στοιχεία από το φάκελο του κτιρίου (άδειες, μελέτες, 
σχέδια εφόσον υπάρχουν, κλπ.). 

β. Αποτύπωση της υπάρχουσας κατασκευής, κυρίως 
του δομικού συστήματος (γενική διάταξη Φ.Ο., διατομές, 
οργανισμός πλήρωσης, σχηματικές τομές). 

γ. Αποτύπωση βλαβών (φέροντα οργανισμού καθώς και 
σοβαρών ή βαριών βλαβών οργανισμού πλήρωσης) - Φω¬ 
τογραφίες των βλαβέντων στοιχείων. 

δ. Τεχνική έκθεση που θα περιλαμβάνει κρίση για τη συ¬ 
μπεριφορά της κατασκευής, τεχνικές παρατηρήσεις, ΠΙ¬ 
ΘΑΝΑ αίτια βλαβών-ερμηνεία, συνοπτική περιγραφή τεχνι¬ 
κής επεμβάσεων με αναφορά στα σχέδια λεπτομερειών, 
ε. Προμέτρηση - Προϋπολογισμός, 
στ. Μελέτη επισκευής- Κατασκευαστικά σχέδια 
ί. Η μελέτη επισκευής περιλαμβάνει μόνο τις επεμβά¬ 
σεις στα στοιχεία του φέροντα οργανισμού που έχουν 
υποστεί βλάβες. Οι επεμβάσεις αυτές σχεδιάζονται και 
εκτελούνται σύμφωνα με τις συνοπτικές οδηγίες επι¬ 
σκευών. Εφόσον γίνονται επεμβάσεις με χρήση υλικών 
που προσφέρουν αύξηση της αντοχής απαιτείται, εν γέ- 
νει, τοπικός υπολογισμός της εντατικής κατάστασης, με 
απλόυστευμένες μεθόδους (εκτός της περιπτώσεως ίν 
που αναφέρεται παρακάτω) και αποτύπωσή τους σε κα¬ 
τασκευαστικά σχέδια. 

ϋ. Για τους τοίχους πλήρωσης που παρουσιάζουν σο¬ 
βαρές ή βαριές βλάβες δεν συντάσσεται μελέτη επισκευ¬ 
ής αλλά αποτυπώνονται στην κάτοψη του κτιρίου και πε- 

ριγράφονται στην Τεχνική Έκθεση οι τεχνικές αποκατά¬ 
στασης που θα χρησιμοποιηθούν, 
ίϋ. Στοιχεία για υλικά-τεχνικές, αναγραφή λεπτομερειών 
ιν. Εφόσον απαιτείται ανακατασκευή στέγης, θα πρέπει 
να συντάσσεται μελέτη υπολογισμού της, η οποία θα συ¬ 
νυποβάλλεται στο φάκελο της μελέτης επισκευής, μαζί με 
τα αντίστοιχα κατασκευαστικά σχέδια. 

2. Άδεια Επισκευής 

Από τον Τ.Α.Σ. εκδίδεται Άδεια Επισκευής, η οποία πε¬ 
ριλαμβάνει την επισκευή των βλαβέντων στοιχείων του 
φέροντα οργανισμού καθώς και τους τοίχους πλήρωσης 
που παρουσιάζουν σοβαρές ή βαριές βλάβες. Αντίγραφο 
του εντύπου της άδειας θα κοινοποιείται στο αρμόδιο Πο- 
λεοδομικό γραφείο και στο Δήμο. Άδεια Επισκευής σει¬ 
σμοπλήκτου κτιρίου χορηγείται από τους Τ.Α.Σ. και στην 
περίπτωση που υποβάλλεται μελέτη επισκευής που έχει 
συνταχθεί σύμφωνα με τα παραπάνω, χωρίς να ζητείται η 
χορήγηση Στεγαστικής Συνδρομής από τον ιδιοκτήτη του 
κτιρίου. 

3. Δαπάνη επισκευής 

Η δαπάνη για τις επεμβάσεις στα βλαβέντα στοιχεία, οι 
οποίες προσδιορίζονται σύμφωνα με τα παραπάνω, υπο¬ 
λογίζεται με αναλυτική προμέτρηση των εργασιών και με 
προϋπολογισμό που συντάσσεται με τη χρήση του Ανα¬ 
λυτικού Τιμολογίου Επισκευών της Υπηρεσίας. Η δαπάνη 
αυτή τυγχάνει Στεγαστικής Συνδρομής σύμφωνα με τις 
ισχύουσες διατάξεις περί παροχής πιστωτικών διευκο¬ 
λύνσεων. 

III. Αποκατάσταση βλαβών στην περίπτωση της § Β του 
άρθρου 1 

Για την αποκατάσταση βλαβών στα κτίρια που κατατάσ¬ 
σονται στην περίπτωση αυτή απαιτείται επανυπολογι- 
σμός και ανασχεδιασμός του Φ.Ο. του κτιρίου με τις δια¬ 
τάξεις του Αντισεισμικού Κανονισμού που ίσχυε κατά το 
χρόνο έκδοσης της οικοδομικής άδειας και με τις παρα¬ 
δοχές της αρχικής μελέτης. Για κατασκευές προ του 
1959, εφαρμόζεται ο Αντισεισμικός Κανονισμόςτου 1959. 
1. Περιεχόμενα φακέλου μελέτης επισκευής/ενίσχυσης 
α. Στοιχεία από το φάκελο του κτιρίου (άδειες, μελέτες, 
σχέδια εφόσον υπάρχουν, κλπ.). 

β. Αποτύπωση της υπάρχουσας κατασκευής, κυρίως 
του δομικού συστήματος (γενική διάταξη Φ.Ο διατομές, 
οπλισμοί, οργανισμός πλήρωσης, σχηματικές τομές). 

γ. Αποτύπωση βλαβών (φέροντα οργανισμού και σοβα¬ 
ρών ή βαριών βλαβών του οργανισμού πλήρωσης) - Φω¬ 
τογραφίες των βλαβέντων στοιχείων. 

δ. Τεχνική έκθεση που θα περιλαμβάνει κρίση για τη συ¬ 
μπεριφορά της κατασκευής, τεχνικές παρατηρήσεις, ΠΙ¬ 
ΘΑΝΑ αίτια βλαβών, ερμηνεία, συνοπτική περιγραφή τε¬ 
χνικής επεμβάσεων με αναφορά στα σχέδια λεπτομερειών, 
ε. Προμέτρηση-Προϋπολογισμός δαπάνης, 
στ. Μελέτη επισκευής/ενίσχυσης - Κατασκευαστικά 
Σχέδια 

ί. Η μελέτη επισκευής/ενίσχυσης περιλαμβάνει επεμβά¬ 
σεις σε βλαβέντα στοιχεία του κτιρίου, τις απόλυτα ανα¬ 
γκαίες ενισχύσεις σε μη βλαβέντα στοιχεία του φέροντα 
οργανισμού και τα απολύτως αναγκαία νέα δομικά στοι¬ 
χεία που απαιτούνται από την εντατική κατάσταση που 
δημιουργείται μετά την επισκευή/ενίσχυση των βλαβέ¬ 
ντων στοιχείων εφόσον τούτο ήθελε προκύψει από τους 
υπολογισμούς, σύμφωνα με τα παρακάτω: 

• Επιλύεται ο φορέας στο χώρο (πραγματική κατάστα¬ 
ση ξυλοτύπου πριντις βλάβες). Ο έλεγχος επάρκειας που 


θα βασισθεί σε αυτήν την επίλυση θα χρησιμοποιηθεί για 
την εξαγωγή συμπερασμάτων για τη συμπεριφορά της 
κατασκευής, τα οποία θα καταγράφονται στηντεχνική έκ¬ 
θεση. 

• Επιλέγονται οι αναγκαίες επεμβάσεις στα βλαβέντα 
στοιχεία και επιλύεται ο νέος φορέας. Ακολουθεί έλεγχος 
επάρκειας σε κάμψη και διάτμηση των διατομών. Στη συ¬ 
νέχεια , σύμφωνα με τις ανεπάρκειες που διαπιστώθηκαν, 
επιλέγονται οι απαιτούμενες επεμβάσεις σε μη βλαβέντα 
στοιχεία ή η προσθήκη νέων στοιχείων, στην περίπτωση 
που εμφανίζονται εκτεταμένες ανεπάρκειες. 

• Επιλύεται ο τελικός φορέας και ακολουθεί: 

- Έλεγχος επάρκειας των μη επισκευαζομένων/ενι- 
σχυομένων στοιχείων 

- Διαστασιολόγηση των επισκευαζομένων/ενισχυομέ- 
νων και των νέων στοιχείων. 

Οριστικοποιούνται οι ενισχύσεις ώστε να ικανοποιού¬ 
νται οι απαιτήσεις αντοχής όλων των ενισχυθέντων και μη 
στοιχείων, καθώς και των νέων. 

Ιδιαίτερη προσοχή πρέπει να δίνεται στη σύνδεση νέων 
στοιχείων με το Φέροντα Οργανισμό και τη δυνατότητα 
ανάληψης φορτίων. 

Ιί. Κατασκευαστικά σχέδια σε κλίμακα 1:50 μετά απαι- 
τούμενα στοιχεία για υλικά/τεχνικές και όλες τις απαραί¬ 
τητες λεπτομέρειες (αποκατάσταση διατομών, αγκυρώ- 
σεις νέων οπλισμών, σύνδεση νέων στοιχείων κ.λπ.). 

ίϋ. Τα τεύχη στατικών υπολογισμών θα περιέχουν την 
γεωμετρία του φορέα, το προσομοίωμα του χωρικού μο¬ 
ντέλου, τις φορτίσεις, την κατανομή των σεισμικών δρά¬ 
σεων, τη στατική ανάλυση, τον έλεγχο των διατομών ή τη 
διαστασιολόγησή τους και πίνακες επάρκειας των μη επι- 
σκευαζομένων/ενισχυομένων διατομών. Θα συνοδεύο¬ 
νται από αναλυτική επεξήγηση των προγραμμάτων που 
χρησιμοποιούνται και τα αρχεία δεδομένων θα είναι στη 
διάθεση της Υπηρεσίας, εφόσον ζητηθούν. 

ίν. Γ ια τους τοίχους πλήρωσης που παρουσιάζουν σο¬ 
βαρές, ή βαριές βλάβες δεν συντάσσεται μελέτη επι¬ 
σκευής αλλά αποτυπώνονται στην κάτοψη του κτιρίου, 
και περιγράφονται στην Τεχνική Έκθεση οι τεχνικές απο¬ 
κατάστασης που θα χρησιμοποιηθούν 
Ειδικά, για τα κτίρια από οπλισμένο σκυρόδεμα: 
ν. Ο έλεγχος επάρκειας των μη επισκευαζομένων/ενι- 
σχυομένων διατομών γίνεται με τη μέθοδο των μερικών 
συντελεστών ασφαλείας για την οριακή κατάσταση αστο¬ 
χίας (κεφ. 10 ,11, 12 του ΝΕΚΟΣ) χωρίς να λαμβάνονται 
υπ’ όψη οι ελάχιστες απαιτήσεις διαστάσεων ή οπλισμών, 
που προβλέπονται από το ΝΕΚΟΣ. 

Η διαστασιολόγηση των επισκευαζομένων/ενισχυομέ- 
νων και των νέων στοιχείων, γίνεται με τον ισχύοντα σή¬ 
μερα κανονισμό οπλισμένου σκυροδέματος (ΝΕΚΟΣ), σε 
συνδυασμό με τις σχετικές οδηγίες επισκευών. 

νί. Στην περίπτωση που το κτίριο έχει μελετηθεί και κα- 
τασκευασθεί με κανονισμούς προγενέστερους του 
ισχύοντος κανονισμού, για τις επιλύσεις της παραγρά¬ 
φου ί λαμβάνονται υπ’ όψη οι εξής συνδυασμοί δράσεων: 
α. Δράση σεισμού Ε= 1.75 ε (Ο + ψ2 Θ) 
το οποίο κατανέμεται ορθογωνικά, εφόσον το κτίριο εί¬ 
χε μελετηθεί με τον αντισεισμικό του 1959 (ή νωρίτερα) ή 
τριγωνικά, εφόσον είχε μελετηθεί μετά την ισχύ των πρό¬ 
σθετων διατάξεων του 1984. Ο σεισμικός συντελεστής ε, 
είναι αυτός της αρχικής μελέτης και η προσαύξηση κατά 
75% γίνεται για να καλυφθεί η διαφορά μεθόδων επιτρε- 
πομένων τάσεων και μερικών συντελεστών ασφαλείας. 

Για ειδικά κτιριακά έργα ισχύουν οι συνδυασμοί δράσε¬ 
ων (με τους ανάλογους συντελεστές συμμετοχής των 
φορτίων), όπως αυτοίπεριγράφονται στο ΝΕΚΟΣ. 

Πιθανές προσαυξήσεις των σεισμικών δυνάμεων, καθ’ 
ύψος των κτιρίων (π.χ. ρίΐοίίε) θα γίνονται σύμφωνα με τις 
πρόσθετες διατάξεις του 1984, εφόσον το κτίριο μελετή¬ 
θηκε αρχικά με αυτές. 

β. Μη σεισμικός συνδυασμός δράσεων: 1.35 6 + 1.50 Ο 
γ. Σεισμικός συνδυασμός δράσεων: Θ + ψ 2 Ό ± Ε 
Ο έλεγχος επάρκειας θα γίνεται σύμφωνα με τις διατά¬ 
ξεις του ΝΕΚΟΣ όπως αναφέρεται στην παραπάνω §ν. 

νϋ. Ο έλεγχος επάρκειας των δοκών επιτρέπεται να πα- 
ραλείπεται, εκτός από τις περιπτώσεις δοκών που θα κρι- 
θούν ως ιδιαίτερα κρίσιμες (αυτές από την ευστάθεια των 
οποίων επηρεάζεται η γενική ευστάθεια του κτιρίου, π.χ. 
οι φέρουσες κρίσιμα φυτευτά υποστυλώματα). 

νϋί. Για τον έλεγχο των διαστάσεων των θεμελίων λαμ- 
βάνεται: 

• σ εδ = 2σ επ για σεισμικό συνδυασμό δράσεων, 
δηλαδή Θ + ψ 2 0 ± 1.75ε (<3 + ψ 2 0) 

• σ εδ = 1.4 σ επ για μη σεισμικό συνδυασμό δράσεων, δη¬ 
λαδή 1.350 + 1.50 

ιχ. Είναι αποδεκτό να προστίθενται συνδετήριες δοκοί 
όταν: 

• κατασκευάζονται νέα στοιχεία (κυρίως τοιχώματα) 
για τη σύνδεσή τους με τα εκατέρωθεν υπάρχοντα. 

• στις περιπτώσεις που οι παραδοχές της αρχικής με¬ 
λέτης κατέτασσαν το έδαφος στην κατηγορία Β. 

• το έδαφος παρουσιάζει σημαντική κλίση. 

• υπάρχουν έκκεντρα πέδιλα που συμμετέχουν σημα¬ 
ντικά στην ανάληψη των σεισμικών δράσεων, ώστε να 
συνδεθούν με τα εκατέρωθεν πέδιλα. 

2. Άδεια Επισκευής / Ενίσχυσης 

Από τον Τ.Α.Σ. εκδίδεται Άδεια Επισκευής / Ενίσχυσης 
με βάση τα αναφερόμενα στην παραπάνω παράγραφο (1) 
δικαιολογητικά και μελέτες. Αντίγραφο του εντύπου της 
άδειας θα κοινοποιείται στο αρμόδιο Πολεοδομικό γρα¬ 
φείο και το Δήμο. Άδεια Επισκευής / Ενίσχυσης σεισμο¬ 
πλήκτου κτιρίου χορηγείται από τους Τ.Α.Σ. και στην πε¬ 
ρίπτωση που υποβάλλεται μελέτη επισκευής που έχει συ¬ 
νταχθεί σύμφωνα με τα παραπάνω, χωρίς να ζητείται η 
χορήγηση Στεγαστικής Συνδρομής από τον ιδιοκτήτη του 
κτιρίου. 

3. Δαπάνη επισκευής / ενίσχυσης 

Η δαπάνη για τις επεμβάσεις που προσδιορίζονται σύμ¬ 
φωνα με τα παραπάνω, υπολογίζεται με αναλυτική προ- 
μέτρηση των εργασιών και με προϋπολογισμό που συ- 
ντάσσεται με τη χρήση του Αναλυτικού Τιμολογίου Επι¬ 
σκευών της Υπηρεσίας. Η δαπάνη αυτή τυγχάνει 
Στεγαστικής Συνδρομής σύμφωνα με τις ισχύουσες δια¬ 
τάξεις περί παροχής πιστωτικών διευκολύνσεων. 

IV. Εργασίες ενίσχυσης του κτιρίου πέραν αυτών που 
αναφέρονται στις παραγράφους II και III 
1. Αν οι ιδιοκτήτες ενός κτιρίου, το οποίο κατατάσσεται 
σε μια από τις περιπτώσεις της §Β του άρθρου 1, επιθυ¬ 
μούν την επί πλέον ενίσχυσή του με παραδοχές διαφορε¬ 
τικές των προηγουμένων και με σκοπό την αύξηση της 
επιδιωκόμενης ασφάλειας και στάθμης αντισεισμικότη- 
τας, πρέπει να υποβάλλουν επιπλέοντης αρχικής μελέτης 
που έχει συνταχθεί σύμφωνα με τα αναφερόμενα πιο πά¬ 
νω και νέα μελέτη επισκευής / ενίσχυσης. Η νέα μελέτη θα 
συνοδεύεται υποχρεωτικά από τεχνική έκθεση στην 


οποία θα περιγράφονται αναλυτικά οι παραδοχές του 
υπολογισμού, ο επιδιωκόμενος βαθμός ενίσχυσης καθώς 
και το είδος των επεμβάσεων. 

Στην περίπτωση αυτή, εκδίδεται από τους αρμόδιους 
Τομείς Αποκατάστασης Σεισμοπλήκτων (Τ.Α.Σ.) άδεια 
επισκευής για τις εργασίες επισκευής / ενίσχυσης που 
αναφέρονται στη νέα μελέτη. Η στεγαστική συνδρομή, 
στην περίπτωση αυτή, προκύπτει από την αρχική μελέτη 
που έχει συνταχθεί σύμφωνα με τη παράγραφο III, και όχι 
από τη νέα μελέτη. 

2. Για ενίσχυση των κτιρίων που κατατάσσονται στις περι¬ 
πτώσεις της §Α του άρθρου 1, θα εκδίδεται κατ’ αρχήν από 
τον ΤΑΣ η άδεια επισκευής σύμφωνα με τα οριζόμενα στο 
κεφ. II του παρόντος άρθρου. Κατόπιν ο ιδιοκτήτης, με δική 
του πρωτοβουλία θα προσφεύγει στα αρμόδια Πολεοδομι¬ 
κά Γ ραφεία με νέα μελέτη για περαιτέρω ενίσχυση της οικο¬ 
δομής του, για την έκδοση οικοδομικής άδειας (χωρίς δα¬ 
νειοδότηση), σύμφωνα με την ισχύουσα νομοθεσία. 

V. Αποκατάσταση βλαβών σε κτίρια μεγάλης σπουδαιό- 
τητας 

Για κτίρια που στεγάζουν επιχειρήσεις ή δραστηριότη¬ 
τες μεγάλης κοινωνικής ή οικονομικής σημασίας, όπως 
ιδιωτικά εκπαιδευτήρια, κτίρια συνάθροισης κοινού (κινη¬ 
ματογράφοι, θέατρα, κλπ.), μεγάλες βιοτεχνικές ή βιομη¬ 
χανικές εγκαταστάσεις, εμπορικά κέντρα, πολυκαταστή¬ 
ματα, κλπ., και τα οποία κατατάσσονται στις περιπτώσεις 
της §Β, απαιτείται επανυπολογισμός και ανασχεδιασμός 
του Φ.Ο. με τις διατάξεις του Αντισεισμικού Κανονισμού 
που ίσχυε κατά τον χρόνο έκδοσης της οικοδομικής άδει¬ 
ας, αλλά με παραδοχές της μελέτης που να ανταποκρίνο- 
νται στα πραγματικά στοιχεία όσον αφορά την κατηγορία 
εδάφους και τον συντελεστή σπουδαιότηταςτου κτιρίου. 

Άρθρο 3ο 

Οιαναφερόμενες στις παραγράφους II, III, και IVτου άρ¬ 
θρου 2 τεχνικές εκθέσεις του Μηχανικού θα συνοδεύο¬ 
νται από δήλωση του ιδιοκτήτη ή του ειδικού διαχειριστή 
ότι έχει λάβει γνώση της τεχνικής έκθεσης όσον αφορά 
τον επιδιωκόμενο βαθμό επισκευής / ενίσχυσης του κτιρί¬ 
ου και ότι την αποδέχεται. 

Όσον αφορά τις αμοιβές των Μηχανικών για την εκπό¬ 
νηση μελετών επισκευής σεισμοπλήκτων κτιρίων και την 
επίβλεψη των έργων, τροποποιείται η Απόφαση 
οικ1356/4.6.91 (ΦΕΚ430Β/24.6.91) του Αν. Υπουργού ΠΕ- 
ΧΩΔΕ ως εξής: 

α. Η αμοιβή του Μηχανικού για τη σύνταξη μελέτης και 
την επίβλεψη επισκευής ή επισκευής / ενίσχυσης που γίνε¬ 
ται σύμφωνα με τις παραγράφους II και III του άρθρου 2, 
προσδιορίζεται από τη δαπάνη της μελέτης επισκευής/ ενί¬ 
σχυσης που εγκρίνεται και καθορίζεται σύμφωνα με το Π .Δ. 
696/74. Η ως ανωτέρω προσδιοριζόμενη δαπάνη δεν μπο¬ 
ρεί να υπερβαίνειτο ανώτερο ποσό της χορηγούμενης Στε- 
γαστικής Συνδρομής για την αποκατάσταση του κτιρίου. 

Οι κατά τα ανωτέρω προκύπτουσες αμοιβές μελετών- 
επιβλέψεων μειώνονται κατά 50% σύμφωνα με την παρά¬ 
γραφο 1 ,α του ενδέκατου άρθρου του Ν. 867/79 και την 
οικ/1356/4-6-91 απόφαση, με κατώτατο όριο την ελάχιστη 
αμοιβή 5.000 λ. 

β. Η αμοιβή του Μηχανικού για την σύνταξη Τεχνικής 
Έκθεσης και την αποτύπωση σε κάτοψη του κτιρίου των 
βλαβών, καθορίζεται σε 1.47 ευρώ της αποτυπούμενης 
δομημένης επιφάνειας του κτιρίου για τις περιπτώσεις 
που: 

• Το κτίριο παρουσιάζει βλάβες σοβαρές ή βαριές, μό¬ 
νο στους τοίχους πλήρωσης. 

• Το κτίριο παρουσιάζει βλάβες σοβαρές ή βαριές 
στους τοίχους πλήρωσης και ελαφρές βλάβες στο φέρο- 
ντα οργανισμό (που για την αποκατάστασή τους απαι¬ 
τούνται ρητίνες), και ο προϋπολογισμός της επισκευής 
που αναλογεί σε κάθε ιδιοκτησία δεν υπερβαίνει τα 5870 
ευρώ, συμπεριλαμβανομένου και του ποσού για την επι¬ 
σκευή των κοινοχρήστων και των κοινοκτήτων τμημάτων. 

γ. Τα παραστατικά πληρωμής των αμοιβών Μηχανικών 
για τη μελέτη-επίβλεψη, που γίνεται σύμφωνα με τις πα¬ 
ραγράφους II και III του άρθρου 2, προσκομίζονται στον 
αρμόδιο ΤΑΣ/ΓΑΣ μαζί με την αίτηση για την έγκριση χο¬ 
ρήγησης της Β' δόσης της Στεγαστικής Συνδρομής. Στην 
περίπτωση που η Στεγαστική Συνδρομή χορηγείται εφ' 
άπαξ, καθώς και στην περίπτωση επί πλέον ενίσχυσης του 
κτιρίου (§ΐν του άρθρου 2) τα παραστατικά προσκομίζο¬ 
νται πριν από την έκδοση της άδειας επισκευής. 

Άρθρο 4ο 

Το συνημμένο παράρτημα με τίτλο Εκτίμηση της Απώ¬ 
λειας Φέρουσας Ικανότητας σε Κτίρια Βλαβέντα από το 
Σεισμό του 1999, αποτελούμενο από 8 σελίδες, αποτελεί 
αναπόσπαστο μέρος αυτής της απόφασης. 

Η παρούσα ισχύει από την ημέρα δημοσιεύσεώς της 
στην Εφημερίδα της Κυβερνήσεως. 

Από τις διατάξεις της παρούσας δεν προκαλείται δαπά¬ 
νη σε βάρος του κρατικού προϋπολογισμού. 


ΠΑΡΑΡΤΗΜΑ 

(Συνοδεύει την υπ'αριθ. οικ.554/Β5β/23-1-2003) 

ΕΚΤΙΜΗΣΗ ΤΗΣ ΑΠΩΛΕΙΑΣ ΦΕΡΟΥΣΑΣ ΙΚΑΝΟΤΗΤΑΣ 

ΚΕΦΑΛΑΙΟ Α: ΟΡΙΣΜΟΙ 
Αρχική Φέρουσα Ικανότητα 

Η αρχική, πριν από το σεισμό, φέρουσα ικανότητα του 
κτιρίου (αντοχή, ακαμψία). 

Απομένουσα Φέρουσα Ικανότητα (φ) 

Η φέρουσα ικανότητα του κτιρίου μετά το σεισμό, ως 
ποσοστό της αρχικής φέρουσας ικανότητας. 

Απώλεια Φέρουσας Ικανότητας (α) 

Η διαφορά μεταξύ της αρχικής και της απομένουσας 
φέρουσας ικανότητας. 

Αποτίμηση 

Η εκτίμηση της φέρουσας ικανότητας του κτιρίου. 

ΚΕΦΑΛΑΙΟ Β: ΚΤΙΡΙΑ ΑΠΟ ΟΠΛΙΣΜΕΝΟ ΣΚΥΡΟΔΕΜΑ 

1. ΕΚΤΙΜΗΣΗ ΑΠΟΜΕΝΟΥΣΑΣ ΦΕΡΟΥΣΑΣ ΙΚΑΝΟΤΗ¬ 
ΤΑΣ ΚΤΙΡΙΟΥ 

Η απομένουσα φέρουσα ικανότητα ενός κτιρίου, ή στα¬ 
τικά ανεξάρτητου τμήματος, θεωρούμε ότι καθορίζεται 
από την απομένουσα φέρουσα ικανότητα της στάθμης 
του κτιρίου που εμφανίζει τη μεγαλύτερη απώλεια φέ¬ 
ρουσας ικανότητας. 

Γιατην εκτίμηση (και όχι υπολογισμό) της απομένουσας 


φέρουσας ικανότητας μιας στάθμης χρησιμοποιούνται 
απλουστευμένα κριτήρια που λαμβάνουν υπόψη: 

1) Το βαθμό της βλάβης σε κάθε κατακόρυφο στοιχείο 

2) την ηλικία του κτιρίου 

3) την ποιότητα κατασκευής του στοιχείου 

4) την κατάσταση του στοιχείου πριν τη βλάβη 

5) το πλήθος των βλαβέντων στοιχείων (έκταση της βλά¬ 

βης) 

2. ΤΥΠΙΚΟΙ ΒΑΘΜΟΙ ΒΛΑΒΗΣ (Σχήμα 1) 

Οι τυπικοί βαθμοί βλάβης συνδέονται άμεσα, με την 
απομένουσα φέρουσα ικανότητα και τα διαθέσιμα περι¬ 
θώρια ασφαλείας των βλαβέντων δομικών στοιχείων και 
της κατασκευής ως συνόλου. 

• Υποστυλώματα 

- Βαθμού «Α», ελαφρές βλάβες: 

μεμονωμένες ρωγμές μικρού πλάτους (μικρότερου από 
2,0 πιπι) κυρίως λόγω κάμψεως ή δευτερευόντων λόγων 
(π.χ. διεύρυνση αρμών διακοπής σκυροδετήσεως, ελα¬ 
φρές κρούσεις, κ.λ.π.). 

- Βαθμού «Β», ελαφρές βλάβες: 

πολλές καμπτικές ρωγμές ή μεμονωμένες διατμητικές 
ρωγμές μικρού πλάτους (μικρότερου από Ο,δηηπι), με την 
προϋπόθεση ότι δεν παρατηρούνται εμφανείς μετακινή¬ 
σεις του σκελετού. 

- Βαθμού «Γ», σοβαρές βλάβες: 

έντονη ρηγμάτωση, τοπική αποδιοργάνωση του σκυρο¬ 
δέματος από θλίψη ή και διάτμηση. Οι παραμένουσες πα¬ 
ραμορφώσεις είναι πολύ μικρές. 

- Βαθμού «Δ», βαριές βλάβες: 

θραύση του σκυροδέματος του στοιχείου, βλάβη των 
κυρίων οπλισμών, διακοπή της συνέχειας του στοιχείου. 
Οι παραμένουσες παραμορφώσεις είναι μικρές. 

Επισημαίνεται ότι αν οι προϋποθέσεις που αναφέρονται 
στα προηγούμενα για τις μετακινήσεις δεν πληρούνται 
τότε η βλάβη θεωρείται ενός βαθμού παραπάνω (π.χ. του 
βαθμού «Α» θεωρείται «Β», του «Β» «Γ», κ.λ.π.). 

• Τοιχώματα, κόμβοι 

Λόγω της σπουδαιότητας του ρόλου των στοιχείων αυ¬ 
τών του σκελετού μίας κατασκευής στην αντισεισμική συ¬ 
μπεριφορά του συνόλου, κάθε βλάβη και ρηγμάτωση, 
έστω και ελαφριά - πολύ μικρού ανοίγματος, θεωρείται 
σημαντική και αντιμετωπίζεται τουλάχιστον ως σοβαρή 
βλάβη (βαθμού «Γ»), ή βαριά (βαθμού «Δ») αν έχει συμβεί 
και αποδιοργάνωση του σκυροδέματος ή και βλάβη των 
οπλισμών. 

Από πλευράς μορφολογίας ισχύουντα σκίτσα του σχ. 1 
για τα υποστυλώματα και τους κόμβους, ενώ για τα τοι¬ 
χώματα ισχύουν τα αντίστοιχα σκίτσα των υποστυλωμά¬ 
των, με τη διαφορά ότι οι βαθμοί «Α» και «Β» θεωρούνται 
«Γ» και οι βαθμοί «Γ>> και «Δ» θεωρούνται «Δ». 

Ο βαθμός της βλάβης του κόμβου χαρακτηρίζει το υπο¬ 
στύλωμα που συντρέχει σ’ αυτόν εκτός εάν το υποστύλω¬ 
μα έχει μεγαλύτερου βαθμού βλάβη. 

ΣΗΜΕΙΩΣΗ: Υπάρχει και τυπικός βαθμός «Ε», για δύ¬ 
σκολα επισκευάσιμες βλάβες, όταν οι μετακινήσεις του 
σκελετού είναι μέτριες έως μεγάλες, παρατηρούνται 
αποκολλήσεις ή μερικές καταρρεύσεις. 

3. ΜΕΘΟΔΟΛΟΓΙΑ ΕΚΤΙΜΗΣΗΣ ΤΗΣ ΑΠΩΛΕΙΑΣ 
ΦΕΡΟΥΣΑΣ ΙΚΑΝΟΤΗΤΑΣ 
3.1 Σε μεμονωμένα στοιχεία 
• Επιρροή βαθμού βλάβης και ηλικίας 
Οι τυπικοί βαθμοί βλάβης (σχ. 1) συνδέονται άμεσα με 
την απομένουσα φέρουσα ικανότητα και τα διαθέσιμα πε¬ 
ριθώρια ασφαλείας των βλαβέντων δομικών στοιχείων και 
της κατασκευής ως συνόλου. 

Στον Πίνακα 1 παρουσιάζεται μια εκτίμηση απομενουσών 
φερουσών ικανοτήτων (ως ποσοστών της αρχικής φέρου- 
σας ικανότητας) για μεμονωμένα δομικά στοιχεία, κυρίως 
για υποστυλώματα, ανάλογα με τον τυπικό βαθμό βλάβης. 

ΠΙΝΑΚΑΣ 1 

Απομένουσα Φέρουσα Ικανότητα Στοιχείου (φί) 
ως ποσοστό της αρχικής φέρουσας ικανότητας 



ΤΥΠΙΚΟΣ ΒΑΘΜΟΣ 
ΒΛΑΒΗΣ 

ΗΛΙΚΙΑ 

ΚΑΤΑΣΚΕΥΗΣ 

«Α» 

«Β» 

«Γ» 

«Δ» 

ΜΙΚΡΗ 

ΗΛΙΚΙΑ 

0,95 

0,75 

0,45 

0,15 

ΜΕΓΑΛΗ 

ΗΛΙΚΙΑ 

0,80 

0,60 

0,30 

0 


Σημείωση: Μικρή ηλικία < 25 ετών, μεγάλη ηλικία > 30 
ετών 

Για ενδιάμεση ηλικία γίνεται γραμμική παρεμβολή. 

• Επιρροή κακοτεχνιών και φυσικών / χημικών φθορών 

Λαμβάνεται υπόψη μόνο για τα στοιχεία που εμφανί¬ 
ζουν βλάβες από το σεισμό. 

Γ ια κακή κατάσταση ή κακή κατασκευή του στοιχείου η 
απομένουσα φέρουσα ικανότητα του στοιχείου (φί) μειώ¬ 
νεται κατά 5% 

Για κακή κατάσταση και κακή κατασκευή του στοιχείου 
η απομένουσα φέρουσα ικανότητα του στοιχείου (φί) μει¬ 
ώνεται κατά 15% 

Απώλεια Φέρουσας Ικανότητας Στοιχείου 
α, = 1 - φ, 

3.2 Σε μια στάθμη 

Γιατην εκτίμηση της απομένουσας φέρουσας ικανότη¬ 
τας σε μια στάθμη πρέπει να ληφθούν υπόψη όλα τα κα- 
τακόρυφα δομικά στοιχεία, ο τυπικός βαθμός βλάβης και 
η απομένουσα φέρουσα ικανότητα του καθενός και να 
εκτιμηθεί η ένταση / έκταση των βλαβών των κατακορύ- 
φων φερόντων στοιχείων της κατασκευής. 

Μια απλουστευμένη, συντηρητική εκτίμηση της απομέ¬ 
νουσας φέρουσας ικανότητας (ως ποσοστό της αρχικής 
φέρουσας ικανότητας) για μια στάθμη, μπορεί να γίνει με 
βάση τη σχέση: 

π 

Σψί 

ί = 1 

Ψστ = - 


όπου φ^ = απομένουσα φέρουσα ικανότητα στάθμης 
ως ποσοστό της αρχικής 

φ, = απομένουσα φέρουσα ικανότητα μεμονωμένου κα- 
τακορύφου στοιχείου της στάθμης ως ποσοστό της αρχικής 

η = πλήθος όλωντων κατακορύφων στοιχείωντης στάθμης 

Και αντίστοιχα έχουμε: 

Απώλεια Φέρουσας Ικανότητας Στάθμης 
^στ — 1 Ψστ 

ΚΕΦΑΛΑΙΟ Γ: ΚΤΙΡΙΑ ΑΠΟ ΦΕΡΟΥΣΑ ΤΟΙΧΟΠΟΙΙΑ 

1. ΕΚΤΙΜΗΣΗ ΑΠΟΜΕΝΟΥΣΑΣ ΦΕΡΟΥΣΑΣ ΙΚΑΝΟΤΗ¬ 
ΤΑΣ ΚΤΙΡΙΟΥ 

Η απομένουσα φέρουσα ικανότητα ενός κτιρίου, ή στα¬ 
τικά ανεξάρτητου τμήματος, θεωρούμε ότι καθορίζεται 
από την απομένουσα φέρουσα ικανότητα στη στάθμη του 
κτιρίου που εμφανίζει τη μεγαλύτερη απώλεια φέρουσας 
ικανότητας και στη διεύθυνση της στάθμης με τις περισ¬ 
σότερες βλάβες. 

Γ ια την εκτίμηση της απομένουσας φέρουσας ικανότη¬ 
τας μιας διεύθυνσης χρησιμοποιούνται απλουστευμένα 
κριτήρια που λαμβάνουν υπόψη: 

1) το βαθμό της βλάβης σε κάθε κατακόρυφο στοιχείο 
της διεύθυνσης 

2) την ηλικία του κτιρίου 

3) το πλήθοςτων βλαβέντων στοιχείων (έκταση της βλάβης) 

Οι βλάβες στις φέρουσες τοιχοποιίες ταξινομούνται 

σύμφωνα με τα παρακάτω σχήματα: 

2. ΤΥΠΙΚΟΙ ΒΑΘΜΟΙ ΒΛΑΒΗΣ 


Ελαφριές βλάβες 



Εύρος ρωγμής < Ιητιη μήκος < Ιπι 



1 νν / 1 , εύρος < 5τπ τη 


η 


ι 


3 

Σοβαρές βλάβες Βαριές βλάβες 




Τοπική αστοχία, αποδιοργάνωση 

3. ΜΕΘΟΔΟΛΟΓΙΑ ΕΚΤΙΜΗΣΗΣ ΤΗΣ ΑΠΩΛΕΙΑΣ 
ΦΕΡΟΥΣΑΣ ΙΚΑΝΟΤΗΤΑΣ 


3.1 Σε μεμονωμένα στοιχεία 

Στον Πίνακα 2 παρουσιάζεται μια εκτίμηση της απομένουσας φέρουσας ικανότητας (ως ποσοστού της αρχικής φέ- 
ρουσας ικανότητας) για μεμονωμένα δομικά στοιχεία, ανάλογα με τον τυπικό βαθμό βλάβης. 

ΠΙΝΑΚΑΣ 2 

Απομένουσα Φέρουσα Ικανότητα Στοιχείου (φ,) 
ως ποσοστό της αρχικής φέρουσας ικανότητας 


ΗΛΙΚΙΑ 

ΚΑΤΑΣΚΕΥΗΣ 

ΤΥΠΙΚΟΣ ΒΑΘΜΟΣ 
ΒΛΑΒΗΣ 

Α 

Β 

Γ 

Δ 

ΜΙΚΡΗ 

ΗΛΙΚΙΑ 

0.85 

0.70 

0.50 

0.25 

ΜΕΓΑΛΗ 

ΗΛΙΚΙΑ 

0.70 

0.50 

0.25 

— 


Μικρή ηλικία < 50 ετών. 

Μεγάλη ηλικία > 75 ετών. 

Για ενδιάμεση ηλικία γίνεται γραμμική παρεμβολή. 

Απώλεια Φέρουσας Ικανότητας Στοιχείου 

α, = 1 - Φι 

3.2 Σε μια διεύθυνση 

Γ ια την εκτίμηση της απομένουσας φέρουσας ικανότητας σε μια διεύθυνση πρέπει να ληφθούν υπόψη όλα τα με¬ 
μονωμένα δομικά στοιχεία, ο τυπικός βαθμός βλάβης και η απομένουσα φέρουσα ικανότητα του καθενός, να εκτιμη- 
θεί η ένταση / έκταση των βλαβών των κατακορύφων φερόντων στοιχείων της κατασκευής. 

Μια απλουστευμένη, συντηρητική εκτίμηση της απομένουσας φέρουσας ικανότητας (ως ποσοστό της αρχικής φέ¬ 
ρουσας ικανότητας) για μια διεύθυνση, μπορεί να γίνει με βάση τη σχέση: 
η 

Σψι Λ 

ί = 1 

Φχ= - 

η 

ΣΑ, 
ί = 1 

όπου φ χ = απομένουσα φέρουσα ικανότητα διεύθυνσης ως ποσοστό της αρχικής 

φ, = απομένουσα φέρουσα ικανότητα μεμονωμένου κατακορύφου στοιχείου της διεύθυνσης αυτής 

Α, = επιφάνεια οριζόντιας τομής κατακορύφου στοιχείου της εξεταζόμενης διεύθυνσης 

η = πλήθος όλων των κατακορύφων στοιχείων της εξεταζόμενης διεύθυνσης 

Και αντίστοιχα έχουμε: 

Απώλεια Φέρουσας Ικανότητας Διεύθυνσης 
α Χ = 1 - φ χ 

ΚΕΦΑΛΑΙΟ Δ: ΚΡΙΤΗΡΙΟ ΓΙΑ ΤΗΝ ΕΠΙΡΡΟΗ ΤΩΝ ΒΛΑ¬ 
ΒΩΝ ΣΤΗ ΓΕΝΙΚΗ ΕΥΣΤΑΘΕΙΑ ΤΩΝ ΚΤΙΡΙΩΝ 

Θεωρείται ότι δεν έχει επηρεασθεί η γενική ευστάθεια 
ενός κτιρίου (§Α) όταν η απώλεια φέρουσας ικανότητάς 
του λόγω των ορατών βλαβών είναι μικρότερη ή ίση από: 

10% για κτίρια μικρής ηλικίας 

15% για κτίρια μεγάλης ηλικίας 

Αντίστοιχα θεωρείται ότι έχει επηρεασθεί η γενική ευστά¬ 
θεια ενός κτιρίου (§Β) όταν η απώλεια φέρουσας ικανότη¬ 
τάς του λόγω των ορατών βλαβών είναι μεγαλύτερη από: 

10% για κτίρια μικρής ηλικίας 

15% για κτίρια μεγάλης ηλικίας 

Για κτίρια ενδιάμεσης ηλικίας γίνεται γραμμική παρεμ¬ 
βολή. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 23 Ιανουάριου 2003 

Ο ΥΦΥΠΟΥΡΓΟΣ 

ΙΩΑΝΝΗΣ ΤΣΑΚΛΙΔΗΣ 
-♦- 

Αριθ. οικ./550/Α321 (3) 

Προθεσμίες και διαδικασία χορήγησης στεγαστικής συν¬ 
δρομής για επισκευή, ανακατασκευή και αυτοστέγα¬ 
ση κτισμάτων που επλήγησαν από το σεισμό της 7ης 
Σεπτεμβρίου 1999. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της από 28.7.78 Πράξεως Νομοθετικού 
Περιεχομένου του Προέδρου της Δημοκρατίας «περί απο- 
καταστάσεως ζημιών εκ σεισμών 1978 εις περιοχή Βορ. 
Ελλάδος κλπ. και ρυθμίσεως ετέρων τινών συναφών θε¬ 
μάτων» που κυρώθηκε με το Νόμο 867/79 (Φ.Ε.Κ. Α’ 24). 

2. Τις διατάξεις του Ν. 1190/81 (Φ.Ε.Κ. 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας «περί απο- 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων». 

3. Τις οικ./3751/ΤΠ 31/10.9.99, οικ./3992/ΤΠ 31/17.9.99, 

οικ./4194/ΤΠ 31/24.9.99, οικ./6181/ΤΠ 31/4.11.99, 

οικ./6786/ΤΠ 31/16.11.99 και οικ./1514/ΤΠ 31/15.2.2000 
κοινές αποφάσεις του Υπουργού Εθνικής Οικονομίας και 
των Υφυπουργών Οικονομικών και ΠΕ.ΧΩ.Δ.Ε. για την 
οριοθέτηση περιοχής για την αποκατάσταση των ζημιών 
από το σεισμό της 7ης Σεπτεμβρίου 1999 σε περιοχές των 
Νομών Αττικής και Βοιωτίας. 

4. Την Υ.Α.Σ οικ./3673/Α 321/9.5.02 κοινή απόφαση του 
Υπουργού Εθνικής Οικονομίας και Οικονομικών και των 
Υφυπουργών Εθνικής Οικονομίας και Οικονομικών και 
Περιβάλλοντος, Χωροταξίας και Δημ. Έργων για την πα¬ 
ράταση προθεσμίας υποβολής αιτήσεων. 

5. Τις οικ./5140/ΤΠ 32/15.10.99, 5932/ΤΠ 32/6.12.99, 
οικ./2183/ΤΠ 32/28.2.2000 και οικ./10844/ΤΠ 32/8.11.2000 
κοινές αποφάσεις του Υπουργού Εθν. Οικονομίας και των 
Υφυπουργών Οικονομικών και ΠΕ.ΧΩ.Δ.Ε. για την παροχή 
πιστωτικών διευκολύνσεων στους σεισμόπληκτους του Ν. 
Αττικής που επλήγησαν από το σεισμό της 7ης Σεπτεμβρί¬ 
ου 1999. 

6. Την Απόφαση οικ./5172/ΑΖ 5β/18.10.99 του Υφυ¬ 


πουργού ΠΕ.ΧΩ.Δ.Ε. για τον καθορισμό ελάχιστων υπο¬ 
χρεωτικών απαιτήσεων για τη σύνταξη των μελετών απο¬ 
κατάστασης των κτιρίων που έχουν υποστεί βλάβες από 
το σεισμό της 7ης Σεπτεμβρίου 1999 και την έκδοση των 
σχετικών οικοδομικών αδειών επισκευής/ενίσχυσης. 

7. Τις οικ./6940/19.11.99, οικ./710/ΤΠ 32/24.1.2000, 
οικ./2433/ΤΠ 35/6.3.2000 και οικ./3587/ΤΠ 31.2/3.4.2000 
Αποφάσεις του Υφυπουργού ΠΕ.ΧΩ.Δ.Ε. για τη διαδικα¬ 
σία έκδοσης οικοδομικών αδειών επισκευής κτιρίων που 
έχουν υποστεί ζημιές από το σεισμό της 7ης Σεπτεμβρίου 
1999 σε περιοχές του Ν. Αττικής. 

8. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

9. Την κοινή απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού 
ΠΕ.ΧΩ.Δ.Ε., «περί εξαιρέσεως διοικητικών πράξεων ή εγ¬ 
γράφων από τον κανόνα των τριών υπογραφών». 

10. Τις διατάξεις του άρθρου 27 του Ν. 2081/92 (Φ.Ε.Κ. 
154 Α') και το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προϋ¬ 
πολογισμού. 

11. Την κοινή απόφαση Υ6/31.10.01 (ΦΕΚ 1484/Β7 
31.10.01) του Πρωθυπουργού και της Υπουργού ΠΕ.ΧΩ. 
ΔΈ. «Ανάθεση αρμοδιοτήτων Υπουργού ΠΕ.ΧΩ.Δ.Ε. 
στους Υφυπουργούς ΠΕ.ΧΩ.Δ.Ε. Ιωάννη Τσακλίδη και Ρο¬ 
δούλα Ζήση». 

12. Την Υ.Α.Σ. οικ./11689/ΤΠ 31.2/4.12.00 απόφαση 
Υφυπουργού ΠΕ.ΧΩ.Δ.Ε. που αφορά στις προθεσμίες και 
διαδικασία χορήγησης στεγαστικής συνδρομής για επι¬ 
σκευή, ανακατασκευή και αυτοστέγαση κτισμάτων που 
επλήγησαν από το σεισμό της 7ης Σεπτεμβρίου 1999. 

13. Την Υ.Α.Σ. οικ./2855/Α 345/9.4.02 απόφαση Υφυ¬ 
πουργού ΠΕ.ΧΩ.Δ.Ε. που αφορά στη συμπλήρωση και 
τροποποίηση της Υ.Α.Σ οικ./11689/ΤΠ 31.2/4.12.00 Από¬ 
φασης Υφυπουργού ΠΕ.ΧΩ.Δ.Ε., αποφασίζουμε: 

Α. Την κατάργηση της με Υ.Α.Σ. οικ./2855/Α345/ 
9.4.2002 απόφασης του Υφυπουργού ΠΕ.ΧΩ.Δ.Ε. και την 
τροποποίηση της Υ.Α.Σ. οικ./11689/ΤΠ 31.2/4.12.00 από¬ 
φασης του Υφυπουργού ΠΕ.ΧΩ.Δ.Ε. ως ακολούθως: 

1. Αντικαθίσταται η πρώτη παράγραφος στο 2. Δεύτερο 
στάδιο του Κεφ. Α' ΔΙΑΔΙΚΑΣΙΑ ΠΑΡΟΧΗΣ ΣΤΕΓΑΣΤΙΚΗΣ 
ΣΥΝΔΡΟΜΗΣ ΓΙΑ ΑΝΑΚΑΤΑΣΚΕΥΗ, της Υ.Α.Σ. οικ./11689/ 
ΤΠ 31.2/4.12.00 απόφασης του Υφυπουργού ΠΕ.ΧΩ.Δ.Ε. 
«Εντός χρονικής προθεσμίας είκοσι τεσσάρων (24) μηνών 
από την έκδοση της κατά τα ως άνω Προσωρινής Βεβαίω¬ 
σης Καθορισμού Δικαιούχου Στεγαστικής Συνδρομής για 
Ανακατασκευή, ο δικαιούχος υποχρεούται να υποβάλλει 
στο αρμόδιο Γ.Α.Σ. αίτηση για τη χορήγηση της δεύτερης 
δόσης στεγαστικής συνδρομής συνοδευόμενη από τα ακό¬ 
λουθα δικαιολογητικά:» ως εξής: 

«Εντός χρονικής προθεσμίας τριάντα έξι (36) μηνών 
από την έκδοση της κατά τα ως άνω Προσωρινής Βεβαί¬ 
ωσης Καθορισμού Δικαιούχου Στεγαστικής Συνδρομής 
για Ανακατασκευή, ο δικαιούχος υποχρεούται να υπο¬ 
βάλλει στον αρμόδιο Τ.Α.Σ. αίτηση για τη χορήγηση της 
δεύτερης δόσης στεγαστικής συνδρομής, συνοδευόμε¬ 
νη από τα ακόλουθα δικαιολογητικά:». 

2. Αντικαθίσταται η πρώτη παράγραφος στο 2. Δεύτερο 
στάδιο του Κεφ. Β' ΔΙΑΔΙΚΑΣΙΑ ΠΑΡΟΧΗΣ ΣΤΕΓΑΣΤΙΚΗΣ 
ΣΥΝΔΡΟΜΗΣ ΓΙΑ ΑΥΤΟΣΤΕΓΑΣΗ, της αρ. Υ.Α.Σ. οικ./ 
11689/ΤΠ 31.2/4.12.00 Απόφασης του Υφυπουργού 
ΠΕ.ΧΩ.Δ.Ε. «Εντός χρονικής προθεσμίας δώδεκα (12) μη¬ 
νών από την έκδοση της κατά τα ως άνω Προσωρινής Βε- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


1003 


βαίωσης Καθορισμού Δικαιούχου Στεγασπκής Συνδρομής 
για Αυτοστέγαση, ο δικαιούχος υποχρεούται να υποβάλλει 
στο αρμόδιο Γ.Α.Σ. αίτηση για τη χορήγηση της δεύτερης 
δόσης στεγαστικής συνδρομής συνοδευόμενη από τα 
ακόλουθα δικαιολογητικά:» ως εξής: 

«Εντός χρονικής προθεσμίας τριάντα έξι (36) μηνών 
από την έκδοση της κατά τα ως άνω Προσωρινής Βεβαί¬ 
ωσης Καθορισμού Δικαιούχου Στεγαστικής Συνδρομής 
για Αυτοστέγαση, ο δικαιούχος υποχρεούται να υποβάλ¬ 
λει στον αρμόδιο Τ.Α.Σ. αίτηση για τη χορήγηση της δεύ¬ 
τερης δόσης στεγαστικής συνδρομής, συνοδευόμενη 
από τα ακόλουθα δικαιολογητικά:». 

3. Αντικαθίσταται το εδάφιο (δ) του 2. Δευτέρου Σταδί¬ 
ου του Κεφ. Α' και το εδάφιο (δ) του 1. Πρώτου Σταδίου 
του Κεφ. Β'της Υ.Α.Σ. οικ./11689/ΤΠ 31.2/4.12.00 απόφα¬ 
σης του Υφυπουργού ΠΕ.ΧΩ.Δ.Ε. ως εξής: 

«(δ). Βεβαίωση κατεδάφισης του πληγέντος κτιρίου. 
Προκειμένου να χορηγηθεί απαιτείται υποβολή αίτησης 
του δικαιούχου και διενέργεια αυτοψίας από μηχανικό 
της Υπηρεσίας». 

4. Καταργείταιτο 2. Δεύτερο στάδιο του Κεφ. Γ': ΔΙΑΔΙ¬ 
ΚΑΣΙΑ ΠΑΡΟΧΗΣ ΣΤΕΓΑΣΤΙΚΗΣ ΣΥΝΔΡΟΜΗΣ ΓΙΑ 
ΕΠΙΣΚΕΥΗ/ΕΝΙΣΧΥΣΗ της Υ.Α.Σ. οικ./11689/ΤΠ 31.2/ 
4.12.00 απόφασης του Υφυπουργού ΠΕ.ΧΩ.Δ.Ε. και αντι¬ 
καθίσταται με το ακόλουθο: 

«Στην περίπτωση που έχουν εκδοθεί Άδειες Επισκευ- 
ής/Ενίσχυσης, η Βεβαίωση Προόδου Εργασιών για τη χο¬ 
ρήγηση της β' δόσης στεγαστικής συνδρομής, χορηγεί¬ 
ται με την εκτέλεση των εργασιών προϋπολογισμού αντί¬ 
στοιχου με το 50% του χορηγηθέντος ποσού. 

Ο δικαιούχος υποχρεούται για το σκοπό αυτό να υπο¬ 
βάλει στον αρμόδιο Τ.Α.Σ. αίτηση συνοδευόμενη από τα 
ακόλουθα δικαιολογητικά: 

ί. Παραστατικά στοιχεία κατάθεσης αμοιβών ιδιώτη μη¬ 
χανικού για μελέτη και επίβλεψη των εργασιών επισκευ¬ 
ής· 

Η. Υπεύθυνη δήλωση του Ν. 1599/86 του ιδιώτη μηχανι¬ 
κού στην οποία να βεβαιώνει ότι έχουν εκτελεστεί εργα¬ 
σίες προϋπολογισμού αντίστοιχου με το 50% του χορη¬ 
γηθέντος ποσού. Η υπεύθυνη δήλωση θα συνοδεύεται 
από αναλυτική επιμέτρηση. 

Μετά τον έλεγχο των δικαιολογητικών ο αρμόδιος 
Τ.Α.Σ. εκδίδει Βεβαίωση Προόδου Εργασιών Επισκευ- 
ής/Ενίσχυσης και χορηγείται στο δικαιούχο το υπόλοιπο 
ήμισυ (1/2) της δωρεάν κρατικής αρωγής. 

Η Βεβαίωση Προόδου Εργασιών Επισκευής/Ενίσχυσης 
κοινοποιείται και στην Τράπεζα από την οποία ο δικαιού¬ 
χος λαμβάνει το υπόλοιπο ήμισυ (1/2) του συνολικού πο¬ 
σού του δανείου. 

Η Υπηρεσία διατηρεί το δικαίωμα ελέγχου των εργα¬ 
σιών επισκευής όποτε αυτή το κρίνει σκόπιμο. 

Ο δικαιούχος στεγαστικής συνδρομής υποχρεούται 
εντός τεσσάρων (4) ετών από την έκδοση της Άδειας Επι- 
σκευής/Ενίσχυσης, να έχει ολοκληρώσει τις εγκεκριμέ¬ 
νες εργασίες. 

Μετά την ολοκλήρωση των εγκεκριμένων εργασιών ο αρ¬ 
μόδιος Τ.Α.Σ χορηγεί Βεβαίωση Περαίωσης Εργασιών». 

5. Καταργείται η παρ. 1 του Κεφ. Δ' της Υ.Α.Σ. 
οικ./11689/ΤΠ 31.2/4.12.00 απόφασης του Υφυπουργού 
ΠΕ.ΧΩ.Δ.Ε. και αντικαθίσταται ως ακολούθως: 

Ο δικαιούχος Στεγαστικής Συνδρομής υποχρεούται 
εντός τεσσάρων (4) ετών από την έκδοση της οικοδομι¬ 
κής αδείας να έχει ολοκληρώσει το φέροντα οργανισμό. 


Γιατην απόδειξη των ανωτέρω ο αρμόδιος Τ.Α.Σ. χορηγεί 
Βεβαίωση Περαίωσης Φέροντος Οργανισμού, μετά από 
αυτοψία που διενεργείται εντός εξήντα (60) ημερών από 
την υποβολή αίτησης (μετά απαιτούμενα δικαιολογητικά) 
εκ μέρους του ενδιαφερομένου. 

Προκειμένου να του χορηγηθεί Βεβαίωση Περαίωσης 
Εργασιών για την άρση της υποθήκης ο ενδιαφερόμενος 
θα πρέπει να υποβάλλει αίτηση (με τα απαιτούμενα δικαι- 
ολογητικά) στον αρμόδιο Τ.Α.Σ. εντός έξι (6) ετών από την 
έκδοση της οικοδομικής αδείας. 

6. Τροποποιείται στην παρ. 5 του Κεφ. Δ' της Υ.Α.Σ. 
οικ./11689/ΤΠ 31.2/4.12.00 απόφασης του Υφυπουργού 
ΠΕ.ΧΩ.Δ.Ε. η χρονική προθεσμία των δύο (2) μηνών για 
την υποβολή ενστάσεων σε τρεις (3) μήνες. 

Και 

Β. Τη συμπλήρωση της Υ.Α.Σ. οικ./11689/ΤΠ 31.2/ 
4.12.00 απόφασης του Υφυπουργού ΠΕ.ΧΩ.Δ.Ε. ως ακο¬ 
λούθως: 

1. Για τη χορήγηση της δεύτερης δόσης στεγαστικής 
συνδρομής για ανακατασκευή που αφορούν στο Κεφ. Α, 

2. Δεύτερο στάδιο παρέχονται οι κάτωθι χρονικές προ¬ 
θεσμίες υποβολής δικαιολογητικών: 

α. Στις περιπτώσεις Προσωρινών Βεβαιώσεων Καθορι¬ 
σμού Δικαιούχου Στεγαστικής Συνδρομής για Ανακατα¬ 
σκευή που εκδόθηκαν μέχρι και τις 31.12.2000 παρέχεται 
χρονική προθεσμία μέχρι και τις 31.12.2003. 

β. Στις περιπτώσεις Προσωρινών Βεβαιώσεων Καθορι¬ 
σμού Δικαιούχου Στεγαστικής Συνδρομής για Ανακατα¬ 
σκευή που εκδόθηκαν από 1.1.2001 και εφεξής παρέχεται 
χρονική προθεσμία τριάντα έξι (36) μηνών από την έκδο¬ 
σή τους. 

2. Για τη χορήγηση της δεύτερης δόσης στεγαστικής 
συνδρομής για αυτοστέγαση που αφορούν στο Κεφ. Β, 2. 
Δεύτερο στάδιο παρέχονται οι κάτωθι χρονικές προθε¬ 
σμίες υποβολής δικαιολογητικών: 

α. Στις περιπτώσεις Προσωρινών Βεβαιώσεων Καθορι¬ 
σμού Δικαιούχου Στεγαστικής Συνδρομής για Αυτοστέ¬ 
γαση που εκδόθηκαν μέχρι και τις 31.12.2000 παρέχεται 
χρονική προθεσμία μέχρι και τις 31.12.2003. 

β. Στις περιπτώσεις Προσωρινών Βεβαιώσεων Καθορι¬ 
σμού Δικαιούχου Στεγαστικής Συνδρομής για Αυτοστέ¬ 
γαση που εκδόθηκαν από 1.1.2001 και εφεξής παρέχεται 
χρονική προθεσμία τριάντα έξι (36) μηνών από την έκδο¬ 
σή τους. 

3. Είναι δυνατή η χρησιμοποίηση στεγαστικής συνδρο¬ 
μής ανακατασκευής σεισμοπλήκτου κτίσματος, για την 
αποπεράτωση ημιτελούς κτιρίου, για το οποίο εκδόθηκε 
οικοδομική άδεια προ σεισμού και είναι σήμερα σε ισχύ. 
Το ύψος της εγκεκριμένης στεγαστικής συνδρομής για 
αποπεράτωση δεν μπορεί να υπερβαίνει το ύψος της στε- 
γαστικής συνδρομής για ανακατασκευή. 

Η στεγαστική συνδρομή για αποπεράτωση θα χορηγεί¬ 
ται σε δύο στάδια ως ακολούθως: 

Α. Πρώτο στάδιο: 

Ο δικαιούχος υποχρεούται να υποβάλει εμπρόθεσμα 
στην αρμόδια Υπηρεσία αίτηση συνοδευόμενη από τα δι- 
καιολογητικά του πρώτου σταδίου χορήγησης στεγαστι- 
κής συνδρομής για ανακατασκευή (ΚΕΦΑΛΑΙΟ Α' - 1. 
Πρώτο στάδιο της με Υ.Α.Σ. οικ./11689/ΤΠ 31.2/4.12.00). 
Επιπλέον απαιτείται υπεύθυνη δήλωση του Ν. 1599/86 
(εις διπλούν) του δικαιούχου στην οποία θα δηλώνει ότι: 
«Το δάνειο που μου αναλογεί θα το χρησιμοποιήσω για 
την αποπεράτωση ημιτελούς κτίσματος το οποίο βρίσκε- 

ται στο ίδιο οικόπεδο με το κατεδαφιστέο ή σε άλλο οικό¬ 
πεδο στην περιοχή.του 

Δήμου.». 

Μετά τον έλεγχο των δικαιολογητικών ο αρμόδιος 
Τ.Α.Σ. εκδίδει Προσωρινή Βεβαίωση Καθορισμού Δικαι¬ 
ούχου Στεγαστικής Συνδρομής για Αυτοστέγαση. Στη Βε¬ 
βαίωση αυτή καθορίζεται το ύψος της στεγαστικής συν¬ 
δρομής (το ποσό του άτοκου δανείου και της δωρεάν κρα¬ 
τικής αρωγής) σύμφωνα με το εμβαδόν του πληγέντος 
κτίσματος και τη χρήση του. 

Με την έκδοση αυτής της Βεβαίωσης χορηγείται στο δι¬ 
καιούχο το ήμισυ (1/2) της κρατικής αρωγής χωρίς να πε¬ 
ριλαμβάνεται στο ποσό αυτό η αμοιβή του μηχανικού. 

Β. Δεύτερο στάδιο: 

Εντός χρονικής προθεσμίας δώδεκα (12) μηνών από 
την έκδοση της Προσωρινής Βεβαίωσης Καθορισμού Δι¬ 
καιούχου Στεγαστικής Συνδρομής για Αποπεράτωση, ο 
δικαιούχος υποχρεούται να υποβάλει εμπρόθεσμα στην 
αρμόδια Υπηρεσία αίτηση συνοδευόμενη από τα δικαιο- 
λογητικάτου δεύτερου σταδίου χορήγησης στεγαστικής 
συνδρομής για ανακατασκευή (ΚΕΦΑΛΑΙΟ Α' - 2. Δεύτερο 
στάδιο της με Υ.Α.Σ. οικ./11689/ΤΠ 31.2/4.12.00). 

Απαιτείται επιπλέον η υποβολή πίνακα υπολειπομένων 
εργασιών και προϋπολογισμού, σύμφωνα με το συνημμέ¬ 
νο υπόδειγμα, συμπληρωμένο από ιδιώτη μηχανικό. 

Προκειμένου να διαπιστωθούν οι προς εκτέλεση εργα¬ 
σίες αποπεράτωσης απαιτείται αυτοψία από μηχανικό 
της Υπηρεσίας. 

Μετά τον έλεγχο των δικαιολογητικών ο αρμόδιος 
Τ.Α.Σ. εκδίδει Έγκριση Στεγαστικής Συνδρομής για Απο¬ 
περάτωση με την οποία χορηγείται στο δικαιούχο το υπό¬ 
λοιπο ήμισυ (1/2) της δωρεάν κρατικής αρωγής, η αμοιβή 
επίβλεψης του ιδιώτη μηχανικού για τις υπολειπόμενες 
εργασίες (η οποία υπολογίζεται βάσει του πίνακα υπολει- 


πομένων εργασιών) καθώς επίσης και το σύνολο του άτο¬ 
κου δανείου. 

Η Έγκριση Στεγαστικής Συνδρομής για Αποπεράτωση 
κοινοποιείται και στην Τράπεζα που επιλέγει ο δικαιού¬ 
χος και με την οποία συνάπτει δανειστική σύμβαση, προ¬ 
κειμένου νατού χορηγηθεί το σύνολο του άτοκου δανεί¬ 
ου. 

Στην περίπτωση που κατά το πρώτο στάδιο προσκομι¬ 
στούν επιπλέοντα δικαιολογητικά και του δεύτερου στα¬ 
δίου η στεγαστική συνδρομή για αποπεράτωση χορηγεί¬ 
ται εφάπαξ με την Έγκριση Στεγαστικής Συνδρομής για 
Αποπεράτωση. 

Εάν κατά το δεύτερο στάδιο διαπιστωθεί ότι το ποσό 
που χορηγήθηκε (και το οποίο έχει προσδιοριστεί βάσει 
του κατεδαφιστέου κτίσματος) υπερβαίνει το ποσό που 
αντιστοιχεί στις υπολειπόμενες εργασίες θα πρέπει να 
επιστραφεί η χρηματική διαφορά. 

Επισημαίνεται επίσης ότι και για την Αποπεράτωση 
ισχύουν κατ’ αναλογία οι παράγραφοι 3, 4 και 5 του Κεφ. 
Α': ΔΙΑΔΙΚΑΣΙΑ ΠΑΡΟΧΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΓΙΑ ΑΝΑΚΑΤΑΣΚΕΥΗ της Υ.Α.Σ. οικ./11689/ΤΠ 31.2/ 
4.12.00 απόφασης του Υφυπουργού ΠΕ.ΧΩ.Δ.Ε. 

Η διαδικασία χορήγησης στεγαστικής συνδρομής που 
καθορίζεται με την παρούσα απόφαση ισχύει από την 
ημερομηνία δημοσίευσής της στην Εφημερίδα της Κυ- 
βερνήσεως. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,23 Ιανουάριου 2003 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






